T L A Č O V Á S P R Á V A

Názov podujatia:    Noc s Andersenom
Termín:	             23. – 24. marec 2018
Miesto:		 Knižnica Juraja Fándlyho v Trnave – oddelenie pre deti 
 Knižnica Juraja Fándlyho v Trnave – pobočka Tulipán  
___________________________________________________________________________
	
Knižnica Juraja Fándlyho v Trnave organizuje už 17. ročník podujatia Noc s Andersenom. 
Tento rok opäť na dvoch spacích miestach - v oddelení pre deti a v pobočke Tulipán na ZŠ, Ul. M. Gorkého v Trnave. 
V tomto roku si pripomíname 190. výročie narodenia rozprávkara Pavla Dobšinského a preto aj aktivity sú zamerané na jeho tvorbu. Na toto nočné dobrodružstvo sa prihlásilo 47 odvážnych nocľažníkov - čitateľov od 5 – 15 rokov, ktorí budú nocovať v hlavnej budove. Okrem detí z Trnavy aj 14 detí z okolitých dedín.
Tohtoročnými hosťami budú spisovateľky Miroslava Varáčková - autorka kníh pre teenegerov a Oľga Kohútiková - autorka kníh pre najmenších čitateľov. Zaujímavým hosťom pre deti bude aj filatelista Ján Mička, ktorý im rozpovie históriu poštových známok. Deti si pochutnajú aj na výbornej torte a občerstvení. Okrem besied je pripravená tvorivá dielňa, súťaž, skúška odvahy v nočnej knižničnej záhrade a samozrejme hlasné čítanie, rozhovory, chatovanie a počúvanie rozprávky na dobrú noc. Ráno budú spoločné raňajky a odovzdávanie diplomov.

Nocovať bude aj 45 detí na pobočke Tulipán. Zaujímavý program pripravili pani učiteľky zo základnej školy, na ktorej pobočka pôsobí, spolu s pani knihovníčkou. Deti budú čítať rozprávky, hľadať rozprávkové bytosti z Dobšinského rozprávok, je pripravená súťaž o knižnici. Po pizzových hodoch budú nasledovať tvorivé dielne - čarovný hádankový strom,  vyrábanie bábok a divadielko. Nebude chýbať ani dobrodružstvo - pochod nočnou školou a hľadanie indícií k rozprávkam a chatovanie s ostatnými účastníkmi Noci s Andersenom. Bude aj polnočné prekvapenie v podobe torty. Na záver vyhodnotenie s diplomami a rozprávka na pekné zaspávanie.

Kontakt:

Mgr. Veronika Chorvatovičová
tel.  033/5511782, kl. 15
e-mail: detske@kniznicatrnava.sk

Mgr. Emília Dolníková
tel.  033/5511782, kl. 13
Mobil: 0911 098664 – do 14.30 hod.
www.kniznicatrnava.sk
kniznica@kniznicatrnava.sk; kniznicatrnava@zupa-tt.sk